 **REPUBLIKA E KOSOVËS/REPUBLIKA KOSOVA/REPUBLIC OF KOSOVO** 

 **KOMUNA E GJAKOVËS**

 **OPŠTINA DJAKOVICA/MUNICIPALITY OF GJAKOVA**

Drejtoria për Buxhet dhe Financa

Drejtoria për Buxhet dhe Financa në përputhje me Ligjin e Menaxhimit të Financave Publike, Ligjin për Buxhet të Republikës së Kosovës dhe Qarkoreve Buxhetore 2021 - 01/02 të pranuar nga Ministria e Financave, Komuna e Gjakovës konkretisht Drejtoria për Buxhet dhe Financa nga data 24.08.2020 deri me datën 28.08.2020 në pamundësinë e organizimit të takimeve me prezencë publike ka organizuar serinë e dëgjimeve Buxhetore online, me qytetarët e komunës.

Deëgjimeve Buxhetore Online iu paraprinë dëgjimi buxhetor më kryesuesit e këshillave lokal, të cilën Drejtoria për Buxhet dhe Financa e organizoj më qëllim të informimit dhe mobilizimit të kryesuesve të këshillave lokal rreth procesit të mbajtjes së dëgjimeve online. Përveq kësaj janë diskutuar kërkesat që kanë pranuar këta kryesues nga qytetarët e rajoneve që përfaqësojnë.

Drejtori i Drejtorisë për Buxhet dhe Financa – Durim Halilaj prezantoi Buxhetin Komunal për vitet 2021 – 2023, ku konstatoi së planifikimi i buxhetit është në përputhshmëri me Qarkoren e Parë Buxhetore 2021/01 dhe 2021/02 të pranuar nga MF-ve. Drejtori i Drejtorisë për Buxhet dhe Financa – Durim Halilaj theksoi se buxheti i paraparë për Komunën e Gjakovës për vitin 2021 është 27,088,902.00 € që nënkupton se ka ulje në vlerën 163,815.00 € krahasuar me vitin aktual 2020. z.Halilaj potencoi burimet e financimit si dhe pjesëmarrjen e secilës kategori të shpenzimeve në buxhetin e planifikuar.

Mes tjerash ai theksoi se Komuna e Gjakovës parasheh rritje edhe tek investimet kapitale nga 7,097,485.00 € që ishin të parapara në vitin 2020, në 7,802,302.00 € për vitin 2021. Kjo rritje parashihet të vazhdojë në mënyrë progresive edhe për gjatë viteve 2022 dhe 2023.

Meqenëse jemi në kohë pandemie disa ngjarje janë të pa parashikueshme dhe mund të kemi edhe ndryshime/shkurtime buxhetore, mirëpo për secilin ndryshime qytetarët do informohen me kohë.

**RAPORT**

I dëgjimeve publike për Buxhetin e vitit 2021 – 2023 të komunës së Gjakovës me qytetarët e Komunës së Gjakovës,

1. **Dëgjimet Buxhetore me Kryesuesit e Këshillave lokal, Datë: 21.08.2020, ora 10:00**

**Lokacioni: Salla e madhe e Asamblesë Komunale, Pjesëmarrës: 15 individ**

* Të ndërtohen parkingje tek Xhamia e Sefës dhe rajone tjera të qytetit,
* Të investohet në kanalizimet e ujërave të zeza në fshatrat Koronicë, Devë, Guskë,
* Të rregullohet ura e lumit të fshatit Koronicë,
* Të rregullohen segmentet e rrugës së fshatit Ponoshec,
* Të investohet në shtëpinë e kulturës në Ponoshec,
* Rrafshimi i gopave dhe largimi i mbeturinave në Ponoshec,
* Rregullimi i shkallëve në shkollën e mesme të Ponoshecit,
* Të investohet tek sheshi Dëshmorët e Morinës, Ponoshec,
* Të kryhen investime edhe në Planqor, në kanale të ujitjes, të fomohen deponi të grumbullimit,
* Të bëhet betonimi i trotuareve në fshatin Skivjan,
* Të investohet në kanalizime në fshatin Novosellë,
* Të ndërtohet – asfaltohet rruga “7 Gushti” dhe “Korça”, lagjia Perkola, fshati Novosellë,
* Të investohet në stadionin e Novosellës,
* Më shumë investime në Dallashaj, varrezat janë të stërmbushura të bëhet zgjidhje nga Komuna,
* Të rregullohet ndriqimi në fshatin Brekoc, nga rruga “Domenik Përgega” deri tek stadioni “Fusha e Luftëtarit”,
* Të investohet në Kralan, rruga Kralan – Gërgoc,
* Të rregullohet rrjeti i kanalizimit në Hereq dhe Dujakë,
1. **Dëgjimet Buxhetore me Qytetarët, Datë: 24.08.2020, ora 11:00**

**Qytetarët pjesëmarrës kërkuan që**: **Pjesëmarrës: 10 individ**

* Të shtrohet me asfalt rruga “Muharrem Domi”, rrugë me dy kahje në drejtim të Varrezave të dëshmorëve dhe në drejtim të fabrikës së tullave.
* Të aktivizohet Zona Ekonomike Amerikane si dhe Aeroporti i Gjakovës,
* Zgjerimi i rrugës në qendër kur do përfundohet,
* Të investohet në infrastrukturë në fshatin Qerim, rruga “Vllerzërit Ramaja”, rruga “Meshari” dhe rruga e aeroportit.
* Të investohet në ndriqimin publik ne fshatin Qerim,
* A ka komuna plan për mbeturinat inerte.
1. **Dëgjimet Buxhetore me Qytetarët, Datë: 25.08.2020, ora 11:00**

**Qytetarët pjesëmarrës kërkuan që: Pjesëmarrës: 9 individ**

* Të subvencionohen bizneset që fushëveprimtari kanë gastronominë, zejtarinë dhe të ngjashme,
* Pagesa e shujtave për stafin arsimor,
* Të investohet në kanalin e ujitjes në fshatin Gërqinë,
1. **Dëgjimet Buxhetore me Qytetarët, Datë: 26.08.2020, ora 11:00**

**Qytetarët pjesëmarrës kërkuan që: Pjesëmarrës: 5 individ**

* Të përfundohet rruga “Patriot Berisha” që lidhet me shkollën në fshatin Berkoc, konkretisht rruga numër 6 dhe rruga numër 7.
1. **Dëgjimet Buxhetore me Qytetarët, Datë: 27.08.2020, ora 11:00**

**Qytetarët pjesëmarrës kërkuan që: Pjesëmarrës: 5 individ**

* Të investohet në rrugën regjionale Molliq – Nivokaz, Dobrosh, Pac me magjistralen Gjakovë – Deqan,
* Komuna të ndërrmarrë aktivitete tjera për të pranuar kërkesa nga qytatarët në kohë pandemie,
1. **Dëgjimet Buxhetore me Qytetarët, Datë: 28.08.2020, ora 11:00**

**Qytetarët pjesëmarrës kërkuan që: 12 individ**

* Të bëhet kubëzimi i trotuareve në lagjen “Musa Zajmi”,
* A ka ndarë komuna buxhet për qendrat mësimore në komunitet dhe mbrenda shkollave,
* Të hartohet një projekt i veqantë për vendosja e posterave, letrave të të vdekurve, në mënyrë që të mos vendosen në shtylla elektrike,
* Të formohet një kënd në pakun e qytetit për moshën e tretë, jo domosdoshmërisht me ulëse,
* Krahas investimeve në rrugë të bëhen edhe vendkalime për personat me aftësi të kufizuara,
* Të ketë mësues mbështetës për personat me aftëzi të kufizuara që ndjekin mësimet në shkollat e Komunës,
* Të vazhdohet mbështetja për Handikos edhe vitet në vijim.

**RAPORT PËRMBLEDHËS:**

- Drejtori i Drejtorisë për Buxhet dhe Financa – Durim Halilaj ishte i pranishëm në secilin diskutimin dhe prezantoi Buxhetin Komunal për vitet 2021 – 2023, ku konstatoi së planifikimi i buxhetit është në përputhshmëri me Qarkoren e Parë Buxhetore 2021/01 dhe 2021/02 të pranuar nga MF-ve.

Drejtori i Drejtorisë për Buxhet dhe Financa – Durim Halilaj theksoi se buxheti i paraparë për Komunën e Gjakovës për vitin 2021 është 27,088,902.00 € që nënkupton se ka ulje në vlerën prej 163,815.00 € krahasuar me vitin aktual 2020. Durim Halilaj potencoi burimet e financimit si dhe pjesëmarrjen e secilës kategori të shpenzimeve në buxhetin e planifikuar.

Drejtori i Drejtorisë për Buxhet dhe Financa u përgjigj në secilën pyetje nga të pranishmit, ju sqaroj se projektet e nisura veqëse do të përfundohen. Mes tjerash ai theksoi se Komuna e Gjakovës parasheh rritje edhe tek investimet kapitale nga 7,097,485.00 € që ishin të parapara në vitin 2020, në 8,472,722.00 € për vitin 2021. Kjo rritje parashihet të vazhdojë në mënyrë progresive edhe për gjatë viteve 2022 dhe 2023. Drejtori i Drejtorisë për Buxhet dhe Financa theksoi më tutje që buxheti është i kufizuar dhe me buxhetin që kanë po përpiqen në mënyrë proporcionale të ndajnë projekte dhe shumë gjëra nuk varen nga Komuna por varen edhe nga Ministritë përkatëse. Mes tjerash z. Halilaj sqaroi se Komuna e Gjakovës është në pritje të një qarkoreje të 3-të ku parashihen shkurtime buxhetore për shkak së situatës së krijuar nga pandemia COVID 19, mirëpo Komuna do prioritizoj kërkesat, z. Halilaj sqaroi gjithashtu kodet e përbashkëta në listën e projekteve kapitale duke i ftuar banorët të dorëzojnë edhe kërkesa specifike dhe konkrete në Komunë.